Казнархозучет (хәҙерге статистика идаралығының аналогы) начальнигы Мөхтәр Саматов үҙенең хатында Ҡаҙағстан халҡы бары тик …971 мең кешегә кәмегән, тип хәбәр итә. Аҙаҡтан асыҡланыуынса, совет етәкселеге аслыҡ арҡаһындағы юғалтыуҙар һанын аңлы рәүештә кәметеп күрһәтә.1937 йылдағы халыҡ иҫәбен алыу кампанияһы тамамланғас, Сталин халыҡ һанының артыуы урынынна уның кәмеүен аңғарып ҡала. Иҫәп алыусыларҙың эшенә ризаһыҙлыҡ белдереп һәм уларҙы ышанысты аҡламауҙа ғәйепләп, Сталин халыҡ иҫәбен алыу мәғлүмәттәрен йәшерергә һәм был эштә ҡатнашҡандарҙың барыһын да халыҡ дошманы тип иғлан итергә бойора. Беренсе булып Мөхтәр Саматов һәм уның начальнигы, Бөтә союз нархозучет етәксеһе Караваль язалана. Бынын тыш, Ҡаҙағстанда нархозучетттың бөтә өлкә һәм район етәкселәрен юҡ итәләр — йәнәһе лә улар халыҡ һанын күрәләтә кәметеп күрһәткәндәр, бының менән улар СССР дошмандарына ярҙам иткән.